**Forslag/interpellasjon til kommunestyret/ XX utval i XX kommune  
Tilskot til bønder som tek i bruk klimakalkulatoren**

**Forslag til vedtak: *Kommunen kan ta ei sentral rolle i å motivere bønder til å ta i bruk klimakalkulatoren som eit første steg i å ta i bruk klimakalkulatoren. I XX kommune står jordbrukssektoren for XX % av kommunen sine klimagassutslepp. Kommunen kan kutte utslepp frå denne sektoren ved å støtte bonden gjennom sitt arbeid. XX kommune ønskjer derfor å etablere ei tilskotsordning med honorar på 1000 kr til kvart gardsbruk som loggar inn på klimakalkulatoren. Sånn kan ein motivere bøndene innanfor eigen kommune til å starte med klimajobben.***

**Bakgrunn**Jordbruket i Noreg har som mål å produsere mat på ein sånn måte at klimaavtrykka blir minst mogleg. Det inneber mellom anna at sektoren skal kutte 5 millionar tonn CO2-ekvivalentar i perioden 2021 til 2030. Utsleppa i jordbruket skjer på gardsnivå. Derfor må tiltaka for å kutte utslippene òg skje på kvart enkelt av dei 39.000 gardsbruka som finnes i Noreg, for alle produksjonar, i alle delar av landet, og i tråd med jordbruket sitt samfunnsoppdrag. Utsleppskutt skal skje ved å styrke norsk matproduksjon og utnytte ressursane over heile landet.

Klimakalkulatoren er bonden sitt eiget verktøy for å få oversikt over utslepp av klimagassar på gardsnivå, og legg eit viktig grunnlag for klimaarbeidet i jordbruket. Det er derfor sentralt å sikre at flest mogleg bønder tek i bruk kalkulatoren og rådgjeving på garden. Bruk av klimakalkulatoren sikrar relevante erfaringar om klimakalkulatoren som gjev forbetringar. Det er derfor heile tida trong for videre utvikling av kalkulatoren som sikrar at verktøyet blir best mogleg for bonden.

Klimakalkulatorane er basert på nyutvikla vitskapelege modellar for utrekning av klimaavtrykk for ulike produksjonar, og utrekningane byggjer på informasjon frå eksisterande data for kvart enkelt bruk. Utrekningane har ikkje same avgrensing som den norske utsleppsrekneskapen, då det i tillegg tek med ein del av produksjonsutsleppa til innsatsfaktorar.

I desember 2021 blei kalkulatorane for ammeku, potet og slaktekylling lansert. Dermed er kalkulatoren tilgjengeleg for produksjonane mjølk, korn, svin, ammeku, potet og slaktekylling per utgangen av 2021. Det er foreløpig ikkje utarbeidd kalkulator for sau, grønt og egg, men dei er planlagt lansert i løpet av 2022. Etter 1. desember har òg dei som ikkje har all data for eiget bruk tilgjengeleg moglegheit til å få utrekningar, ved at manglande data blir erstatta med gjennomsnittstal fram til gardbrukaren har eigne data på plass.

Det er veldig enkelt og uforpliktande å logge inn i klimakalkulatoren. Det kostar ikkje pengar å logge inn og bonden kan gjere det på eiga hand utan hjelp. Med klimakalkulatoren får bonden oversikt over garden sine ressursar og får eit godt verktøy for korleis ein betre kan nytte desse ressursane. Klimagassutslepp i jordbruket handlar i stor grad om energi og ressursar på feil stad. Å kutte utslepp gjev derfor ein positiv effekt for lommeboka.

Med klimakalkulatoren får ein eit grunnlag for å samanlikne seg med andre liknande gardar, men først og fremst med seg sjølve frå år til år. Ingen har like føresetnader, men alle har moglegheit til å bli litt betre, sett opp mot året før. Kalkulatoren gjev ein oversikt over utsleppa på garden, men ikkje tips om korleis ein skal jobbe for å redusere utsleppa. Dette kan ein rådgjevar hjelpe til med for å sjå på kva tiltak som er best eigna for kvar enkelt gard.

Klimakalkulatoren er bonden sitt viktigaste verktøy for å få kontroll på eigne klimagassutslepp, og det er viktig å få så mange som mogleg til å ta i bruk verktøyet. Ved utgangen av 2021 var det gjort 2000 klimautrekningar av norske gardsbruk til saman for alle dei tilgjengelege produksjonane.Det er 5% av alle norske produsentar, og oppslutninga om kalkulatoren varierer stort mellom fylka.